CELEX: 62016TN0348
Language: el
Date: 2016-06-27 00:00:00
Title: Υπόθεση T-348/16: Aγωγή της 27ης Ιουνίου 2016 — Αριστοτέλειο Πανεπιστήμιο Θεσσαλονίκης κατά Εκτελεστικού Οργανισμού του Ευρωπαϊκού Συμβουλίου Έρευνας (ERCEA)

16.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 296/39
            
         Aγωγή της 27ης Ιουνίου 2016 — Αριστοτέλειο Πανεπιστήμιο Θεσσαλονίκης κατά Εκτελεστικού Οργανισμού του Ευρωπαϊκού Συμβουλίου Έρευνας (ERCEA)
   (Υπόθεση T-348/16)
   (2016/C 296/49)
   Γλώσσα διαδικασίας: η ελληνική
   
      Διάδικοι
   
   
      Ενάγον: Αριστοτέλειο Πανεπιστήμιο Θεσσαλονίκης (Θεσσαλονίκη, Ελλάδα) (εκπρόσωπος: Β. Χριστιανός, δικηγόρος)
   
      Εναγόμενος: Εκτελεστικός Οργανισμός του Ευρωπαϊκού Συμβουλίου Έρευνας (ERCEA) (Βρυξέλλες, Βέλγιο)
   
      Αιτήματα του ενάγοντος
   
   Το ενάγον ζητεί από το Γενικό Δικαστήριο:
   
               —
            
            
               να αναγνωρισθεί ότι η διατυπωθείσα στο υπ’αριθμόν 3241606289/26/05/2016 χρεωστικό σημείωμα απαίτηση του εναγομένου να επιστρέψει το Αριστοτέλειο Πανεπιστήμιο Θεσσαλονίκης μέρος της επιχορήγησης που έλαβε για το έργο MINATRAN, ποσού 245 525,43 ευρώ, είναι αβάσιμη και να αναγνωρισθεί ότι το ποσό αυτό αντιστοιχεί σε επιλέξιμες δαπάνες· και
            
         
               —
            
            
               να καταδικασθεί ο Εκτελεστικός Οργανισμός του Ευρωπαϊκού Συμβουλίου Έρευνας στη δικαστική δαπάνη του ενάγοντος.
            
         
      Ισχυρισμοί και κύρια επιχειρήματα
   
   Το ενάγον ζητεί από το Γενικό Δικαστήριο της Ευρωπαϊκής Ένωσης, δυνάμει του άρθρου 272 ΣΛΕΕ, να αναγνωρίσει ότι το αμφισβητούμενο από τον ERCEA ποσό αντιστοιχεί σε επιλέξιμες δαπάνες.
   Προς στήριξη της αγωγής το ενάγον υποστηρίζει ότι είναι επιλέξιμες οι αμφισβητούμενες από τον ERCEA δαπάνες και, ειδικότερα, οι δαπάνες προσωπικού, οι δαπάνες ταξιδίων και οι έμμεσες δαπάνες. Τούτο επιβεβαιώνεται από τα στοιχεία που προσκόμισε το ενάγον στον ERCEA κατά τον επιτόπιο έλεγχο και με μεταγενέστερη αλληλογραφία και, κυρίως, από τη συνδυαστική εξέταση των στοιχείων που προσκομίστηκαν.